A **igrexa de Santiago Apóstol** é un templo católico do concello de Tequixquiac, México. Esta igrexa encóntrase no centro da vila, xunto á praza Cuauhtemoc e á biblioteca municipal, preto da Avenida Juárez. Este edificio colonial é un monumento que perdurou ata o día de hoxe. É unha igrexa dedicada a Santiago apóstolo, foi fundada pola orde franciscana no século XVI. Agora é unha parroquia da diocese de Cuautitlán.

A festa do santo patrón celébrase cada 25 de xullo, na honra de Santiago o Maior; tamén se festexa, en xaneiro ou febreiro, a festa do Señor da Capela, unha imaxe de Cristo moi venerada na rexión.

Historia
--------

Primeira imaxe de Santiago apóstolo.
A igrexa de Santiago Apóstolo pasou a parroquia no ano de 1590, xa que antes foi unha vigairía. A construción do templo foi realizada en diferentes etapas, o atrio parroquial era un grande espazo cunha cruz atrial no centro labrada en pedra, con símbolos indíxenas e cristiáns. O templo estaba dedicado a Santiago Apóstolo, debido a que algunhas familias ibéricas se estableceron definitivamente na rexión coa entrega das encomendas por Hernán Cortés, xa que para os indíxenas a imaxe de Santiago apóstolo a cabalo, lembraba aos soldados españois durante o sometemento militar e relixioso dos rebeldes indíxenas da rexión.

Danza
-----

Contradanza das Varas, orixinaria de España.
A danza da trenza, bailada o luns da semana de festa.
A **contradanza das Varas** é unha danza que provén do norte de España e que foi levada á vila mexicana de Tequixquiac no ano 1652. Trátase dun baile tradicional que bailan só os homes o 25 de xullo en honor ao apóstolo Santiago, e que os relixiosos ensinaron aos poboadores para evanxelizalos na fe cristiá en devoción a Deus. Anos despois fíxose en honor ao Señor da Capela. O nome provén do uso de dúas varas de *rosa gallica* que teñen fitas de cores coas que se fan figuras ao compás dos pasos do baile.

Galería de imaxes
-----------------

* 
* 
* 
* 
*

Notas
-----

1. ↑   Arquivado 22 de xullo de 2011 en Wayback Machine. Edificio histórico en Tequixquiac (Castelán).
2. ↑  los 10 templos de arquitectura maravillosa en el Edomex Arquivado 17 de novembro de 2015 en Wayback Machine. El Universal, Estado de México, 4 de decembro de 2016.
3. ↑  Olvera Vásquez, Miguel Ángel, La conquista espiritual de Tequixquiac, Marzo, 2007. pp. 13
4. 1 2  Rodríguez Peláez, Maria Elena, Monografía del municipio de Tequixquiac, Marzo, 1999. pp. 98
5. ↑  Contradanza de las Varas Universidade Autónoma de México, Unidade Acatlán.

Véxase tamén
------------

### Bibliografía

* *La conquista espiritual en Tequixquiac*, Miguel Ángel Olvera Vázquez, Zumpango de Ocampo, marzo de 2007.
* *Monografía del Municipio de Tequixquiac*, González, Carlos Héctor, Gobierno del estado de México, Toluca de Lerdo, 1974.
* *Monografía Municipal de Tequixquiac*, Rodríguez Peláez, María Elena, Toluca de Lerdo, 1999.

### Ligazóns externas

* Arquivado 24 de setembro de 2015 en Wayback Machine. Municipio de Tequixquiac, INAFED, Costumbres y tradiciones, 2015.
* 
* Vídeo da Contradanza das Varas en YouTube
* Vídeo da Danza da tenza en YouTube

|  |  |
| --- | --- |
| Control de autoridades | 
* Wd: Q732343
* WorldCat
* VIAF: 124999613

 |